Учителя Беинса Дуно и Законът на съвършенството | От Извора\nУчителя Беинса Дуно и Законът на съвършенството\nОт Стопанина на 12.11.2011 г. Беинса Дуно, Избрано Словото\nЕвангелие от Матея: 5; 48\nАз ще разгледам 48. стих от прочетената глава, понеже той принципиално засяга живота. Христос казва: „Бъдете съвършени и вие, тъй както е съвършен вашият Отец, Който е на небесата.“ Тук думата „съвършен“ се употребява не в смисъл на една наследена добродетел, а в смисъл на продукт на човешката воля – човек може да бъда съвършен, когато иска, т. е. когато иска, той може да прави добро. Или с други думи казано: който иска да прави добро, той е съвършен, а който не иска да прави добро, не е съвършен; който мисли правилно, той е съвършен, а който не мисли правилно, той не е съвършен; който чувства правилно, той е съвършен, а който не чувствува правилно, той не е съвършен – съвършен в действия, съвършен в мисли, съвършен в чувства. Ние можем винаги да имаме красиви чувства, красиви мисли, красиви действия. Значи философията, според която мислим, че трябва да се усъвършенстваме, подразбира всички условия, които Бог ни е дал. Това се разбира под съвършенство, а не че всеки момент можем да станем съвършени.\nНе, ние трябва да спазваме Закона за съвършенството, който съществува в природата. Тя е най-добрият учител и всеки, който се е отдалечил от нейните методи, всеки, който се е отдалечил от нейните поучения, е затънал в дълбоко тресавище – той е влязъл в тинята на живота и такъв човек никаква религия, никакво учение не може да избави. Когато търговецът обърка своите сметки, явява се дяволът и създава сегашните полици, дава кредит на онзи, който е пред фалит. Той пък отпуска кредит на друг, вторият – на трети, и един ден увлича след себе си още десетки души. По-добре остани си сам, макар и без никакъв кредит – в природата няма никакъв кредит, тя ни кредитира в настоящия момент, дава ни всичко, но за следващия ден не мисли за нас.\nКогато ние, съвременните хора, започнем да мислим за бъдещето, започнем да мислим как да го уредим по-добре, по-сносно, навлизаме в дълбоките води на лъжливия живот. Ако влезем в Бога, Който е взел всички обстоятелства предвид, каква полза има да Му даваме съвет какво да прави? Ако се движим в Бога, има ли смисъл да се осигуряваме? Аз говоря само за онези, които са духовни и имат съзнание. Това е въпрос само на съзнание – какво върши светът, то е друг въпрос, светът е извън Бога. Като казвам това, изхождам от факта, че светът е извън хармонията на Божествения Живот. Извън хармонията на Божествения Живот може да стават много неща, но вътре, в хармонията на Божествения Живот нещата стават само по един начин.\nСледователно, когато двама души духовни се срещнат и се запитат какво представлява доброто, този въпрос е от лукаваго – човек, който те пита какво е доброто, той те изкушава. Нима аз трябва да ви питам какво представлява зрението – аз зная какво представлява зрението и този, когото питам, също знае това. Ако сме слепи и двамата, като тръгнем, ще започнем да се спъваме тук-там и след това ще вземем да философстваме кои са причините за нашето спъване. Аз казвам: Основната причина за нашето сегашно състояние е слепотата ни. И тъй, когато сме в основните причини на Божествения Живот, няма защо да се питаме какво представлява доброто. Това ние го знаем, ние знаем какво е добро – доброто е плод на Любовта, а Любовта е плод на Духа. Следователно, който има Дух, ще има и плода на Духа – Любовта, а който има Любов, ще има и добро. Където има Любов, има добро; където няма Любов, няма добро. Следователно, ние не можем да вършим добро, без да има Любов, не можем да се заемем с доброто, без да имаме Дух. Тъй разбирам нещата – всеки от вас може да провери у себе си този закон.\nИ тъй, ние ще приемем тези три положения: Духът е първата проява на Бога, изявлението на Бога в света. Второто изявление на Бога е Любовта. Третото изявление на Бога е доброто, плодът на Духа.\nАз говоря за методи от гледището на природните закони. Вие може да ми възразите: «А защо в това разпределение не влизат Мъдростта и Истината?» – В това разпределение те не могат да влязат.\nИма един закон, който определя раждането на децата и той действа по следния начин. Някъде се раждат деца; първото от тях е мъжко, след това второто, третото, четвъртото, петото, шестото са все мъжки и чак седмото се ражда женско. Законът е такъв – шест братя трябва да се родят, за да дойде една сестра. Понякога законът действа в обратен ред – шест сестри трябва да се родят, за да дойде един брат. Друг път става едно изменение и първо се ражда един брат, после една сестра, после пак брат, пак сестра. Някога пък се раждат двама братя и една сестра или две сестри и един брат. Всички тези положения действително съществуват и вие може да ги проверите в семействата.\nКазва се как трябва да бъдем съвършени. Как? – Като Бога. И тогава съвременната философия, съвременните знания казват, че ние, хората, не можем да бъдем съвършени и че съвършен е само един Бог, а съвършенството за нас било въпрос за бъдещето. Това е едно погрешно схващане. Ние не говорим по същество за онова абсолютно състояние на Бога, за Неговото Съвършенство, а говорим за съвършенството, което се проявява в дадения случай в настоящето – в дадения случай аз мога да бъда милостив като Бога. Какво може да ме спре да бъда милостив? Милостта не подразбира, че аз трябва да обхвана целия свят с нея. В дадения случай, когато срещна едно същество, аз мога да бъда към него внимателен, както Бог е внимателен, защото съвършенството е само в добродетелите – в злото няма съвършенство.\nКогато отричаме съвършенството и добродетелите, ние подразбираме злото. Когато отричаме, че човек може да бъде съвършен, тогава ние взимаме доброто у нас като една реклама – по някой път се стремим да бъдем добри, само за да увеличим нашия търговски кредит. Така лекарят, професорът, се стремят да бъдат умни, честни, за да имат в тях доверие майките, дъщерите. Но това, според мене, не са добродетели, а са действия на заинтересовани лица, които отвън имат табела, фирма, за благочестие, а по същество, отвътре, нямат никакво благочестие. Добрият човек не очаква за себе си абсолютно никакво благо. Той е човек на доброто и усеща, че като изпълни своята длъжност, ще има Божието Благоволение, Божията Любов. Или, казано на наш език – когато извършим това, което Бог изисква от нас, да се задаволим с Усмивката Му и с Думите Му: «Добре сте сторили, изпълнили сте закона тъй, както Аз обичам.»\nПитам: Има ли в света нещо по-хубаво от Божията Усмивка? Ще запитате: «Че може ли Господ да се усмихва?» А знаете ли коя е Божията Усмивка? – Божията усмивка е милосърдието. Господ казва: „Призовете Ме в милосърдието.“ Когато Той се усмихва, Той ни призовава. А понеже ние сме големи философи и сме слушали от хората за Бога, мислим си дали Той ще ни приеме, като сме такива грешници. Но щом се доближим до Него, Той ни се усмихва и казва: «Не е тъй, както светът ви е научил, не бойте се, елате при Мене, Моята Мъдрост не е така елементарна.» Потупа ви Господ по рамото, отмине си и вие започвате да се разширявате, започвате да ставате по-щедри, по-милостиви, по-добри. Това значи, че Господ е зап очнал да работи у вас.\nНе, днес Господ е тук, стои на едно място, аз Го виждам. Той казва: «Чакай да видим дали тези деца могат да ме видят.» Вие казвате сега: «А, Вие ни изпитвате – та ние ли сме най-праведните, че Той да е тук?» Казвам ви: Ето, Господ е тук сега. Можете ли да видите Неговата Усмивка? Не знаете ли какво правят младите моми и момци? – В първия момент и двамата са сериозни, после момата се усмихне, след това той се усмихне; ако тя не се усмихне, остават и двамата начумерени – не се усмихват. Така и вие – понеже имате извратено понятие за Бога, казвате: «Ние сме грешни, как ще се явим пред Бога?» И минавате пред Него с наведени очи. Така и момата минава пред момъка. И вие минавате с наведени очи, искате да бъдете много праведни и чисти, та да каже Господ, че като вас други няма.\nПредставете си, че Господ дори не мисли за вашите грехове – никой ангел, никое съвършено Същество не донася пред Бога, че еди-кой си от вас съгрешил, че еди-кой си какво направил. Когато някой сгреши, знаете ли какво донасят ангелите за него пред Бога? Те казват: «Това Твое дете направи едно голямо благодеяние.» И Господ казва: «За това добро, което е направил, ще му дадете един орден за заслуга, ще го възнаградите за това добро.» А какво ще бъде възнаграждението, какъв ще бъде орденът? – Страдания. Такава е великата философия на живота. Бог е тъй снизходителен към всички! Той съвсем не е така начумерен, както са го представяли толкова години. Той е Бог на Любовта, на тази Любов, която сега ще изучаваме. Той е в тази любов, поусмихва се и казва: «Тия деца…»\nБъдете съвършени, тъй както е съвършен вашият Отец, Който е на небесата.\nХристос казва «бъдете съвършени», но поставя едно важно условие: бъдете, бъдете сега съвършени, в този момент. И ние трябва сега да приемем този Господ на усмивките. Аз бих желал ние всички да почнем така да се усмихваме като Него. Когато правите добрини на земята, ангелите не им обръщат никакво внимание, а когато направите някое голямо зло, те казват: «Това е нещо особено, то заслужава да се изучи – прекрасен обект е за нашите изследвания.» Господ казва: «Дайте един орден за заслуга на този, който е направил това.»\nЗа този контраст ще ви приведа следния пример: Един голям разбойник убил през живота си 99 души, но един ден се разкаял за тези си престъпления и решил да се изповяда пред някого; този му казал: «Интересен е твоят случай, твоето спасение в милиони подобни случаи става само веднъж; но ето какво трябва да направиш  ще насаждаш всяка година по един бостан с дини и други плодове и който пътник минава оттам, ще го сприраш и ще му даваш по една диня; същевревенно ще забиеш една главня в земята, която редовно ще поливаш. Ако Господ ти прости греховете, тази главня ще покара; не покара ли – свършена ти е работата.»\nРазбойникът послушал съвета, направил си бостан и който пътник минавал покрай бостана му, спирал го и му предлагал по една диня. Десет години прекарал той така около бостана си. Един ден минал един пътник на кон и той се опитал и на него да предложи диня. Извикал му няколко пъти да спре, но конникът продължил пътя си. Разбойникът се ядосал, вдигнал пушката си, насочил я към пътника и извикал: «Толкова хора съм убил – и тебе ще убия, ти ще бъдеш стотният!» Убил го и като се върнал на бостана си, какво да види – главнята поникнала и се разлистила.\nКаква била работата? Господ бил заповядал на един царски син да се ожени за една мома, а този пътник бързал да развали сватбата. Та разбойникът вдигнал пушката си и убил пътника, за което Господ му простил греховете. Какъв грях има от това, ако някой от вас вдигне пушката си и убие този, който ви мисли зло? Ние не знаем кое е зло и кое е добро – това са относителни неща. Добро е това, което е плод на Любовта, което е в съгласие с Волята Божия.\nНие сме се събрали, за да приложим този закон. Как? – Сега ние всички сме казали, че ще служим на Господа. Апостол Павел казва: Да станем съработници на Бога – или казано на съвременен език, да станем Негови съдружници, да вложим капиталите си в Него, да започнем да работим и да кажем: «Господи, каквото Ти кажеш, каквото благоволиш, ние сме готови на Твоето Благоволение.» Аз сега засягам този закон за съвършенството, за да можем да се избавим от съвременните илюзии. И най-доброто дете, т.е. и най добрият зародиш, който може да се положи в утробата на една жена, може да се осакати, ако тя се тревожи по време на бременността си. През бременността си, майката може да предаде всички качества на детето. Ако като бременна тя се въодушевлява от музика, поезия, художество, всичко това тя може да предаде на своето дете. Но може да стане и обратното – ако през душата на една бременна жена минат чувства на омраза, завист, те всички също ще бъдат вложени в нейното дете.\nСледователно, когато Бог иска да вложи Своите Добродетели в нашата душа, Той може да ги вложи, но нашата душа трябва да се постави в най-добри условия, за да може да ги възприеме. Детето не трябва само да се роди, но и всички негови органи трябва добре да се устроят, за да могат да функционират правилно, когато то се появи в живота – да могат да възприемат природните сили и да работят съгласно Божията Воля. Затуй трябва да приемем, че Господ, Който е между нас, с тази усмивка ни казва: «Аз съм създал заради вас най-добрите условия за живота.»\nЕдно също така погрешно разбиране на съвременните хора е, че ние трябва да се молим, за да измолим нещо от Господа. Под измолване, аз разбирам да дойдем в съгласие с Божията Любов – да любим, както Господ люби, да бъдем милостиви, както Господ е милостив, и да бъдем съвършени, както Господ е съвършен, т.е. нашата воля и мисъл да бъде насочена към Бога. Вие често имате тази опитност: с ума си решавате да направите едно добро, казвате: «Еди-коя си вдовица има малки деца, хайде да направя дрешки за тях.» След това заговорва сърцето ви и казва: «Хубаво е това!» Но после идва волята и казва: «Сега не му е времето, почакай малко.» Почакаш ден-два, отложиш работата и най-после едно твое дело остава нереализирано. А Любовта винаги се проявява във волята. Любов в мисли няма, умствена любов няма. И сърдечна любов няма. А има само волева любов, защото Любовта подразбира един напълно завършен акт. Туй, което само е казано и не е свършено, не е Любов.\nПомислено, почувствуван и несвършено, това не е Любов. Любовта подразбира три акта: помислено, почувствувано и свършено.\nКогато в Писанието се казва да възлюбиш Господа с всичкия си ум, с всичкото си сърце, с всичката си душа и с всичката си сила, под „сила“ се разбира човешката воля. И сега вие, които живеете в тази епоха, така трябва да разбирате това, ако искате да ви се усмихне този Господ. Ако искате да Го видите, вложете във вашия ум, във вашето сърце и във вашата воля желанието да проявите любовта си, и веднага ще Го видите. Аз мога да ви посоча случаи, при които млади хора стават ясновидци, щом дойдат във възрастта на половата любов, която е най-малката любов, проявена на физическото поле. Момъкът казва: «Тя ми се усмихва.» Другите не виждат това. «Не, тя ми се усмихва», настоява момъкът. «Не, тя беше много сериозна», казват другите. «А, много хубаво ми се усмихва тя.»  «Не, ти се заблуждаваш!» Аз вярвам, че младите ще потвърдят това, което говоря, като факт. Половата любов е най-малката любов на физическото поле и ако в нея не можем да дадем жертви, как ще можем да дадем жертви в Божията Любов? Затова Божията Любов започва с най-малките величини, тя е любовта на младите. Ако тази любов започне с лъжа, целият ви живот ще мине в лъжи – няма изключения. А ако тя започне по ум, воля и сила, целият ви живот ще бъде честен. Затова Христос казва: Бъдете съвършени във всички ваши мисли, чувства и действия.\nАко искате да се домогнете до Божията Наука, този е пътят, който аз съм проверил – в него няма никакви изключения. Знаете ли кога се е родила усмивката? – Когато се е проявил първият дух в света, който бил недоволен и се чудил как е могъл да се побере в такава малка форма, докато преди това е бил тъй голям, че цялата вселена не е могла да го побере; и като затворил Господ този дух в най-малката форма, усмихнал му се. Усмивката е признак на задоволство; и когато Господ затворил в една тъй малка форма духа, когото преди това не побирала цялата вселена, Господ му се усмихнал и му казал: «Сега ти разбра Моя Закон.» Затова сега ние в света сме затворени в малки черупки. Ние сме много велики хора, велики духове; всеки от вас иска да заповядва, да бъде цар, царица, щом като каже нещо, то да стане. Не само у едного, а у всички вас има такива велики идеи.\nСега Господ ни е турил в малки дупки. Като сме дошли да изучаваме Закона на смирението, Той казва: «Тези Мои велики деца са доволни в тези малки кратунки, усмихват се през тези малки мозъци и си казват един за друг: „Колко са му хубави очичките“.» Сега ние сме на правия път. И в разбиранията си сме по-добре, отколкото сме били по-рано.\nЕдна пословица казва: Всеки ангел, който е сгрешил и е дошъл в съзнание, е по-добър от онзи, който не е сгрешил, защото е изпитал много възможности. В света има възможности да грешим и да не грешим – за всеки човек има възможност и да греши, и да не греши; и да прави добро, и да не прави добро. Щом човек не може да направи добро, злото е на мястото му.\nИ тъй, ние можем да бъдем съвършени, като вложим Любовта в мисълта си, в сърцето си и във волята си. И когато всяко наше действие е заквасено от тези три велики сили, ние можем да приложим Христовия Закон на Любовта. Едно време Христос беше малък и затова го разпънаха, но сега, като дойде Христос, няма да могат да го разпънат. Защо? – Защото няма такова голямо дърво, от което да направят кръста му. Едно време имаше такива дървета, а сега и всички дървета да се съединят, нищо няма да излезе – сега в света е невъзможно Христос да бъде разпънат, защото не може да се направи такъв голям кръст. Ние трябва да се радваме, че Христос е станал в този смисъл по-силен – за него няма вече кръст! Само за нас още има и то само тук-там, понеже ние сме от малките и нас може да ни заковават, но един ден и за нас ще бъде трудно да ни направят кръстове.\nГледах веднъж във Варна – морето беше изхвърлило на брега една мина и всички, които минаваха покрай нея, не смееха да я докоснат. Обикалят наоколо, пристъпват предпазливо до нея. Всеки от нас ще заприлича на една такава мина и всички ще казват: «Не го докосвайте, защото е много опасен!» Ние сме станали много опасни хора, опасни бомби сме, и който не знае как да ни развинтва, спукана му е работата. Но Законът е съвършен  Законът на съвършенството е Закон на Любовта. Не може да има съвършенство без Любов – това можете да проверите. Когато ние обичаме някого интензивно, когато тази любов е съзнателна, вижте колко сме внимателни, предвиждаме всичко! А колкото по-малка е тази любов, толкова и нашите отношения са по-малко деликатни. Затова Любовта трябва да предшества съвършенството. Имаме ли Любов, можем да бъдем съвършени; тогава и умът ни ще мисли, и сърцето ни ще чувства, и волята ни ще действа.\nИ тъй, беседата тази сутрин беше на тема „Бъдете съвършени, както е съвършен вашият Небесен Отец“. Начало на съвършенството е Любовта, Любовта е плод на духа, а доброто е плод на Любовта. Ние сега ще посадим тези принципи, тези плодове, вътре в нас. Този Господ от хиляди години ни е чакал да се събудим. Той е пращал ту майката, ту слугинята да ни събуди. Така майката днес, като праща слугинята да събуди децата, казва й:\n– Виж дали децата са станали.\nПосле пак казва:\n– Нищо, нека другите поспят.\n– Я иди виж пак!\n– Вижте, спят ли децата!\nЕдно по едно се събуждат; започват да ги измиват и да ги обличат. Когато се събудим, тогава ще дойдем да попеем и ще започнем работата на деня. Сега сме в епохата на пробуждането. Едни се пробуждат по-рано, други по-късно, но все пак до обяд ще се събудим всички. Когато се събудим, ще бъдем съвършени и ще започнем с Новия Закон на Любовта, който ще зацарува на земята и ще си казваме «братко, сестро!»\nБеседа от Учителя, държана на 20 август 1921 г., събота, в 10 часа сутринта.


Цветята на д-р бах - кратко описание\nСистемата на лечение с есенции от цветята на д-р Бах е много популярен на Запад метод за лечение на душевни състояния, като: стрес, психически травми, тъга, апатия, меланхолия, депресия, страхова невроза, тревожност, безпокойство, безсъние, несигурност, обезверяване, хронична умствена и физическа умора, болезнена ревност, избухливост, гняв, пристрастяване, поведенчески разстройства, параноични разстройства, обсесии, аутизъм, шизофрения, психози, неврози и др.\nТова е един лесен, ефикасен и достъпен начин, който помага на пациентите бързо да възстановят хармонията между душата и тялото и да постигнат трайно изцеление от остри и хронични заболявания. Цветотерапията е разработена през 30-те години на двадесети век от английския лекар - биолог Едуард Бах (1886-1936).\nТова е един уникален метод, който в никакъв случай не трябва да се бърка с класическата фитотерапия, при която целебният ефект се дължи на съдържащите се в билките химически субстанции. В терапевтичната система на д-р Бах след дългогодишен прецизен подбор са включени 38 цветя, от които се извличат не химическите им съставки, а техните фини вибрационни енергии, които имат способността да възстановяват хармонията и баланса на нашето собствено енергийно поле. Системата на лечение се основава на твърдото убеждение на нейния създател, че:\nЗа последните близо 70 години, от както се използва, методът доказа, че е надежден, абсолютно безвреден (дори и в случаите, когато не е подбрана най-подходящата есенция), без каквито и да е неблагоприятни странични ефекти, без опасност от предозиране или пристрастяване, поради което той спокойно може да се използва при всякакви възрасти, както при хора, така и при животни. При цветотерапията есенциите могат да се приемат самостоятелно или в комбинация от няколко (максимум шест), в зависимост от емоционалното, ментално и духовно състояние на индивида. Есенциите могат да се съчетават безпроблемно и с други методи на традиционно и нетрадиционно лечение.\nАко решите да се обърнете за помощ към цветотерапията на Д-р Бах ви предлагаме тест, имайте предвид, че: Изключително важно за крайния успех на терапията е положителната нагласа. Пристъпването към цветотерапията с негативно или резервирано отношение може да блокира действието на фините вибрации на есенциите и тогава песимистичните очаквания наистина да се сбъднат. Затова, разтворете душата си и позволете на целебните енергии на цветята да ви облеят с целия си благодат и да отмият от вас всичките негативни вибрации, натрупани през годините.\nКРАТКО ОПИСАНИЕ НА "ЦВЕТЯТА НА Д-Р БАХ"\n1. Agrimony - душевен тормоз\nзад маска на веселие\n3. Beech - липса на толерантност\n4. Centaury - неспособност да\n5. Cerato - липса на вяра\nв собствената преценка\n7. Chestnut Bud - неспособност\nда се учиш от грешките си\n9. Clematis - празни мечти\nбез действия на практика\n10. Crab Apple - за изчистване,\nпри омраза към себе си\n11. Elm - претоварен\n12. Gentian - временно\nобезкуражаване от нещо\n13. Gorse - безнадеждност\n14. Heather - егоцентричност\nи загриженост за себе си\n16. Honeysuckle - живее в миналото\n17. Hornbeam - отлагане, умора\nот мисълта да направиш нещо\n18. Impatiens - нетърпеливост\n20. Mimulus - страхове и фобии\n21. Mustard - безпричинно мрачно\nи лошо настроение\n22. Oak - упорит боец, който\nне се отказва въпреки изтощението\n23. Olive - пълно изтощение\n24. Pine - чувство за вина\n25. Red Chestnut - прекалена грижа\nза доброто на близките\n27. Rock Water - скованост\n28. Scleranthus - неспособност\nда се избере едно от няколко\n30. Sweet Chestnut - огромно страдание,\nслед като е опитано всичко без резултат\n31. Vervain - прекален ентусиазъм\n32. Vine - деспотичност, налагане,\nстрогост и непреклонност\n33. Walnut - за период на преход,\nпредпазва от нежелани влияния\n34. Water Violet - гордост,\nотчуждение и уединение\n35. White Chestnut - натрапчиви мисли\nи вътрешни диалози\n36. Wild Oat - не знае за какво живее,\nс какво да се занимава\n37. Wild Rose - пасивност,\n38. Willow - самосъжаление,\nгорчивина и обида на живота\nRescue Remedy - "спешни капки"\nза бързо справяне с всякакви стресове\n1. AGRIMONY / AGRIMONIA EUPATORIA / КАМШИЧЕ - Цветето на честността\nОсновни симптоми: пристрастеност, нещастие, тревожност, безсъние - крият зад маска на безгрижие и веселие измъчващите ги мисли и вътрешното безпокойство\n"Приветливи, общителни, радостни, весели хора, обичат спокойствието и се измъчват от спорове или караници. За да ги избегнат, ще се съгласят с всички и ще се откажат от много неща. Вътрешно те са неспокойни, имат грижи и се измъчват, но крият тревогите си зад хумора и закачливостта си. Считани за добри приятели. Те често обаче използват прекалено много алкохол и наркотици, за да се стимулират и за да прикриват грижите си под маската на веселостта." - Едуард Бах\nФизически симптоми, които се повлияват: скърцане със зъби, акне, екземи, запек, спазми, схващания, трудно заспиване, гризат си ноктите, труден пубертет, проблеми с храносмилането\nПоведенчески проявления при които се препоръчва:\n• Не искам моите проблеми да тежат на другите, затова ги държа за себе си.\n• Страх ме е да се разкривам пред другите.\n• Нещата трябва наистина да са много зле, преди да си го призная.\n• Страх ме е да не се изложа пред другите.\n• Живея според мотото "усмихвай се винаги", защото така съм бил възпитаван.\n• Способен съм да заблудя другите, прикривайки моя страх.\n• Представям се за весел човек и водя светски живот, но вътрешно съм напълно потиснат и нощем скърцам със зъби в съня си.\n• Не позволявам на никого да има близък контакт с мен, защото ме е страх да задълбоча връзката.\n• Опитвам се да помагам на другите, за да избягам от собствените си чувства и нужди.\n• Способен съм да се примиря с много неща, за да цари мир около мене.\n• Често си слагам розови очила, за да не виждам неприятните неща.\n2. ASPEN / POPULUS TREMULA / ТРЕПЕТЛИКА - Цветето на психичните сили (предзнаменованието)\nОсновни симптоми: страх, предчувствие, тревожност, страхове от неизвестен произход, необясними страхове, таен страх от някакво предстоящо нещастие - неопределен страх и лоши предчувствия за нещо неминуемо предстоящо и опасно събитие\n"Изпитват неясни, смътни страхове, за които нямат обяснение или причина. Ужасяват се, че нещо страшно може да се случи, без сами да знаят какво. Тези необясними смътни страхове могат да ги преследват ден и нощ, но често се страхуват да разкажат на околните за страховете си." - Едуард Бах\nФизически симптоми, които се повлияват: изпотяване, влажни ръце, проблем с вегетативната нервна система, сърцебиене, кошмари, конвулсии спазми, побиват го студени тръпки, често имат мания за преследване, мускулни крампи, безпричинни страхове, страх от тъмното, кошмари, по-чувствителни и тревожни хора, зависими, при деца подлагани на тормоз и претърпели насилие жени\n• Страх ме е от всичко, което не успявам веднага да разбера.\n• По тъмно ме е страх, че може да се случи нещо опасно.\n• Често нощем имам усещане за тежест в гърдите, след което ме обхваща необясним страх. Да си призная винаги ме е страх и най-вече, когато получавам тези нощни атаки.\n• Често ме е страх от страха.\n• Често от страх не се решавам да изляза от вкъщи.\n• Страх ме е от духове.\n• Нощем сънувам кошмари и се събуждам с ужасен страх.\n• Страх ме е да не претърпя насилие.\n• Страх ме е, че мога да се срина психически, въпреки че в момента съм в прекрасно здраве.\n• Понякога имам усещането, че се е случило нещо ужасно. След това се оказва, че моята боязън е била напразна и съм си измислил всичко.\n• Ако на някого се случи нещо лошо, веднага се страхувам, че може да се случи същото и на мен.\n• Страх ме е от бъдещето.\n• В определени места ставам неспокоен и ме е страх. Може би зависи от някаква негативна вибрация там.\n3. BEECH / FAGUS SYLVATICA / БУК - Цветето на толерантността\nОсновни симптоми: пристрастеност към критика, арогантност, нетолерантност, критичност, липса на състрадание, търсене навсякъде на негативното - прекалена неотстъпчивост, тесногръдие, предразсъдъци, съди другите, без да се опитва да ги разбере, счита собственото си виждане за най-правилно и не може да признае собствените си грешки и недостатъци\n"Имат нужда да усещат повече доброта и красота в заобикалящия ги свят. Въпреки че много неща не изглеждат правилни, могат да видят доброто в тях. Могат да бъдат по-толерантни и милостиви. Разбират, че различния подход към всеки човек и към вяко нещо може да доведе нещата до съвършенство." - Едуард Бах\nФизически симптоми, които се повлияват: проблеми с лигавиците, гастрит, средство за избор при алергия, болест на Хашимото, запек, проблеми с бъбреците\n• Критикувам с удоволствие. Другите ме наричат критикар.\n• Колкото и да се старая, не мога да си държа устата затворена, дори с това да накърня имиджа си.\n• Критикувам само защото имам добри намерения и искам да помогна на другите като показвам грешките им.\n• Много съм горд, когато критикувам иронично и изказвам мисли, подценяващи другите.\n• Можех да стана един добър сатирик. Често другите не оценяват моя сарказъм.\n• Мисля, че който не може да се смее на грешките на другите е достоен за съжаление.\n• Ако някой не може да понася моята критика и се чувства обиден от добронамерените ми забележки, това си е негов проблем.\n• Не мога да разбера защо някои хора са така чувствителни и реагират алергично на критика.\n• Не ми харесва, когато ме критикуват без основание. Аз също критикувам, но само когато е необходимо и е за доброто на другите.\n4. CENTAURY / CENTAURIUM ERYTHRAEA / ЧЕРВЕН КАНТАРИОН - Цветето на благоразположението (служенето)\nОсновни симптоми: слабост на собствената воля, свръх-отзивчивост към желанията на околните, с добротата му се злоупотребява, не може да отказва, отстъпчивост, невъзможност да казва "Не", подчиненост, липса на енергия, умора, плахост, пасивност, смирение - прекалена отзивчивост към нуждите на другите, не умее да казва "Не", често жертва собствените си желания, за да служи и задоволява нуждите на другите\n"Мили, тихи, нежни хора, които прекалено искат да служат на околните. Пресилват се в усилията да бъдат полезни на хората. Желанието им да бъдат полезни е толкова силно, че от помощници се превръщат в слуги на хората. Техните добри характери ги карат да поемат по-голяма от полагащата им се част от дадена работа. Така могат да пренебрегна собствената си мисия в живота." - Едуард Бах\nФизически симптоми, които се повлияват: при анемия, болки в кръста, изгърбвания, депресия, аутизъм, много чувствителни и раними хора\n• Имам добро сърце.\n• Не искам да причинявам зло на никого.\n• Волята ми не е много силна.\n• Често ми е трудно да кажа "Не".\n• Лесно се оставям да ме убедят, а после се ядосвам на себе си.\n• Когато открия, че връзката ми не ме удовлетворява все не намирам подходящия момент да кажа "край".\n• Винаги съм живял за другите, поставяйки моите нужди на заден план.\n• Нямам смелостта да противореча.\n• Страх ме е, че няма да успея да угодя на другите.\n• Чувствам се използван.\n• Страх ме е да не ме отблъснат или да не ме одобрят.\n• Имам нужда да бъда оценен и обичан.\n5. CERATO / CERATOSTIGMA WILLMOTTIANA / ЗЪБНА ТРЕВА - Цветето на интуицията\nОсновни симптоми: съмнение в себе си, търсене на одобрение и съвети от околните, недоверие в собствената мъдрост или опитност за вземане на решения - никакво доверие в собствената интуиция, не вярва, че е способен да взема решения, постоянно моли за съвети другите и ги следва; търси одобрение за своите действия от други хора\nОт нерешителност… до вътрешна увереност\n"Недостатъчно уверени в себе си, за да вземат самостоятелни решения. Непрекъснато търсят съвет от останалите, но често биват насочвани в погрешна насока." - Едуард Бах\nФизически симптоми, които се повлияват: силно наивни и податливи хора, лесно биват манипулирани, често се увличат по диети и паранормални методи\n• Нуждая се от много време, за да взема решение, за това искам съвет от другите.\n• Зачитам много чуждото мнение.\n• Когато трябва да приложа на практика решенията си, имам нужда от външно одобрение.\n• Ако някой ми противоречи, се чувствам абсолютно несигурен.\n• Оставям се да ме убедят, дори и да мисля по друг начин.\n• Не реагирам спонтанно и не съм самостоятелен човек.\n• Искам да съм сигурен, че не допускам грешки.\n• Съмнявам се до последния момент дори и да знам решението.\n• Прекарвам огромна част от времето си в четене.\n• Имитирам чуждото поведение.\n6. CHERRY PLUM / PRUNUS CERASIFERA / ДИВА СЛИВА / ДЖАНКА - Цветето на безгрижието (спокойствието)\nОсновни симптоми: страх от полудяване (загуба на разсъдък или самоконтрол), гневност, избухливост, оскърбително поведение, ярост, агресия, истерия и пристъпи на невъздържаност - страх от: "вътрешно превъртане", загуба на разум, "душевни къси съединения", необуздани темпераментни изблици, на ръба на нервно разстройство, може да е тежко депресиран, при което да обмислят самоубийство\nОт свръхнапрежение… до отпускане\n"За тези, които се страхуват да не загубят здравия си разум и да направят ужасни неща, които не искат да правят. Но все пак, като се замислят, имат желание да ги направят." - Едуард Бах\nФизически симптоми, които се повлияват: проблеми с червата и тазовите резервоари, болезнени спазми, крампи, гърчове, пристъпи на гняв, желание да се нарани, истерии, психози, силна възбуда – придружена с нервна криза, самонараняване, блъскат си главата, тръшкат се, натрапливости, при паркинсон\n• Страх ме е да не изгубя контрол.\n• Страх ме е да не полудея.\n• Не успявам да се отпусна и избухвам неконтролируемо.\n• Страх ме е, че мога да стигна до жестокост.\n• Чувствам се емоционално опустошен и блокиран.\n• Потиска ме лудата ми идея да изхвърля сина си през прозореца.\n• Не губя контрол върху себе си и никога не успявам да се отпусна докрай, но когато се контролирам получавам главоболие.\n• Страх ме е от себе си, от това което изпитвам, от тъмните и дълбоки чувства вътре в мен.\n• Често се измъчвам и душата ми има голяма нужда да се освободи от тежестта на страховете. Чувствам се на ръба на нервна криза.\n7. CHESTNUT BUD / AESCULUS HIPPOCASTANUM / КЕСТЕНОВA ПЪПКA - Цветето на научаването\nОсновни симптоми: обучение, повтарящи се грешки, непоучаване от опит или грешки - повтаря все същите грешки, без да ги осъзнава и без да си вади поука, трудно разбира връзката между своите действия и резултатите, или деца заучаващи трудно\n"За тези, които не се възползват напълно от опита и наблюденията си. На тях им трябва повече време, за да научат всекидневните уроци на живота. Ако едно преживяване е достатъчно за някои хора, за тези са необходими няколко преживявания, дори понякога повече, преди урокът да бъде научен. Затова, за тяхно съжаление, правят в различни ситуации една и съща грешка." - Едуард Бах\nФизически симптоми, които се повлияват: смущения в концентрирането, свръхактивност, трудности с ученето, безредие, чести повтарящи се кризи на заболяване\n• Общо взето гледам да избягвам проблемите.\n• Отлагам работата си до последната възможност.\n• Често повтарям все същите грешки и после се чудя защо го правя.\n• Лесно се ентусиазирам, но началната еуфория бързо изгасва.\n• Често чета по няколко книги на веднъж, защото първоначалният ми интерес минава бързо и предпочитам да започна друга.\n• С мисълта си съм една крачка по-напред и вече мисля какво ще правя след това. Така в повечето случай не съм концентриран върху работата си.\n• Правя много планове за бъдещето.\n• Случва ми се да се противопоставя на вътрешния си глас дори и да знам предварително, че нещата ще тръгнат на зле.\n• Хвърлям се в нови начинания вместо спокойно да асимилирам скорошния си опит.\n• Отнасям се повърхностно към всичко, което ми се случва.\n• В разговор не изслушвам събеседника си, защото в мене вече се е зародил следващият въпрос.\n• След като веднъж съм разрешил даден проблем вътре в себе си, конкретното му приложение вече не ме интересува.\n8. CHICORY / CICHORIUM INTYBUS / СИНЯ ЖЛЪЧКА / ЦИКОРИЯ - Цветето на безкористната (майчината) любов\nОсновни симптоми: обсебване (емоционално собственическо чувство), обгрижване, закриляне, егоцентричност, критичност, заядливост, самосъжаление, лесно се обиждат, манипулиране, взискателност (непрекъснато коригиране на другите) - личността се стреми да манипулира и да прави другите зависими (“Ще те обичам, ако…”), убедена е, че не е достатъчно оценена и обичана, лесно се засягат и изпълват със самосъжаление в случай, че не ги слушат, очаква от околните пълна преданост и подчинение и се изпълва със самосъжаление, ако не постигне желаното, или деца нуждаещи се от безпричинно голямо внимание\nОт изискваща любов… до безусловна любов\n"За тези, които са много загрижени за нуждите на останалите и са склонни да прекаляват с грижите си за деца, роднини, приятели. Винаги намират нещо, което да бъде направено по-добре. Непрекъснато поправят това, което смятат за неправилно, и това им доставя удоволствие. Желаят хората, за които са загрижени, да са близо до тях." - Едуард Бах\nФизически симптоми, които се повлияват: хистерия, болести на гърдите, страхова невроза, нервни кризи\n• Правя го за твое добро.\n• След всичко, което съм направил за теб!\n• Грижа се винаги за близките си и гледам да им помагам.\n• Ако близките ми отказват да правят, което искам, дипломатично се опитвам да ги принудя.\n• Когато направя голяма услуга на някого, естествено е да очаквам нещо в замяна.\n• Чувствата ми са лесно раними, когато другият не прави това, което искам.\n• Посветих целия си живот на сина си, а сега снахата ми го взе.\n• Винаги очаквам благодарност, когато давам съвети или правя услуги.\n• Трудно ми е да забравя или да простя.\n• Често се чувствам пренебрегнат и обиден.\n• Обзема ме самосъжаление, когато не получавам очакваното.\n• Често се разболявам, когато не получавам нужното ми внимание и грижи.\n• Нерядко си спомням чуждите грешки към мен и се разплаквам.\n9. CLEMATIS / CLEMATIS VITALBA / КЛЕМАТИС / ПОВЕТ - Цветето на реализма (реалността)\nОсновни симптоми: мечтателност, разсеяност, отнесеност, липса на концентрация, липсва на съсредоточеност - има склонност да живее в свой собствен свят на мечти, със слаб интерес към всичко което го заобикаля, има нужда от много сън и е сънен през деня, предразположен към инциденти\n"За тези, които са замечтани, сънливи, не изцяло будни, които нямат голям интерес към живота. Това са тихи хора, които не са истински щастливи в настоящата ситуация. Живеят повече в бъдещето, отколкото в настоящето. Надяват се, че ще дойдат по-щастливи времена, когато идеалите им ще се превърнат в действителност." - Едуард Бах\nФизически симптоми, които се повлияват: разсеяност, проблеми със сетивата, сънливост, епилепсия, неадекватност (бутат предмети минавайки покрай тях), прилошаване, виене на свят\n• Често съм потънал в мислите си, които са изпълнени с фантазии и мечти.\n• Не забелязвам много от нещата, които се случват около мен.\n• Непрекъснато мечтая за бъдещето си.\n• Често сънувам, че правя света по-хубав и по-добър.\n• Дори и в компания аз следвам мислите си и не чувам разговора около мен.\n• Не страдам от безпокойства и притеснения, защото никога не съм напълно в реалността.\n• Дори и когато гледам телевизия не чувам нищо от предаването, защото мислите ми са другаде.\n• Доста съм блед и не изглеждам много жизнен.\n• Обичам да спя дълго и продължително, дори и в най-невероятни моменти.\n• Тъй като съм разсеян, често се загубвам.\n• Често изоставам с работата си, поради това че вечно фантазирам.\n• Когато съм болен ми е трудно да оздравея, защото не полагам никакви усилия за това.\n10. CRAB APPLE / MALUS SYLVESTRIS / КИСЕЛИЦА / ДИВА ЯБЪЛКА - Цветето на чистотата (изчистването)\nОсновни симптоми: чистник, дребнавост, хигиенен дискомфорт, чувства се мръсен, самоненавист, обсесивност - има усещане, че е мръсен, нечист и заразен, срамува се от себе си и има фикс идея за ред и чистота, това го прави тъжен и отчаян, обръща прекомерно внимание на малки подробности, които могат да направят цялото несъвършено\n"Това е лек за пречистване на тези, които чувстват, че нещо ги е замърсило. Често това е нещо незначително, в други случаи може да бъде по-сериозна болест, която бива пренебрегната на фона на това, върху което се концентрират. И в двата случая са загрижени да се отърват от нещо определено, което заема първо място в съзнанието им. То е толкова основно за тях, че трябва да бъде лекувано. Ако лечението се провали, те се обезверяват. Този лек изчиства рани, ако човек вярва, че някаква отрова е проникнала в тялото му и трябва да бъде отстранена." - Едуард Бах\nФизически симптоми, които се повлияват: акне, екземи, при хрема, проблеми с лимфните възли, хора които работят в неблагоприятна среда с химикали, хронични възпаления и др.\n• Правя всичко много прецизно, почти педантично.\n• Ако не задоволя очакванията си, ми се струва, че съм мръсен.\n• Всичко трябва да изглежда перфектно и подредено. В противен случай се чувствам измъчен.\n• Често се дразня от дребните неща.\n• Детайлите са ми фикс идея.\n• Страх ме е от зарази и инфекции.\n• Обзема ме паника при вида на паяци и буболечки.\n• Гнус ме е от пот и кожни възпаления.\n• Често се къпя по няколко пъти на ден.\n• Мисля, че сексуалността е нещо мръсно.\n• Често имам усещането, че съм мръсен вътрешно, особено след като съм се ядосал или съм имал негативни преживявания.\n• Когато ям много или нещата не вървят добре, предизвиквам повръщане, иначе се чувствам мръсен.\n• Абсолютно не общувам с алкохолици и просяци.\n11. ELM / ULMUS PROCERA / БРЯСТ - Цветето на отговорността\nОсновни симптоми: внезапни чувства на неспособност ("слабите моменти в живота на силните личности"), депресия от претоварване с отговорности и задължения, унилост, изтощение, изчерпване на силите - човекът е сигурен, че не е на висота да изпълнява задълженията си и да се справя с отговорностите си, временна фаза в живота на способни и отговорни личности, чиито работен товар е твърде голям, отделя твърде малко време на себе си, губи своето вътрешно доверие и самоувереност\nОт криза на себеоценката… до вътрешна увереност\n"За тези, които вършат добре работата си, които следват призванието на живота си и се надяват да направят нещо важно в полза на човечеството. Понякога могат да изпаднат в депресия, когато чувстват, че задачата, която са поели, е прекалено трудна и не е в техните възможности." - Едуард Бах\nФизически симптоми, които се повлияват: болести на съдовете, високо кръвно налягане, при претовареност\n• В този момент ми се струва, че не мога да удовлетворя всичките си очаквания.\n• Виновен съм, че не успявам да дам най-доброто от себе си.\n• Не мога да се справя, твърде много искам от себе си.\n• Страх ме е, че не мога да се справя с отговорностите си.\n• Мисълта за новата ми длъжност не ме оставя на мира. Струва ми се, че не ми е по силите.\n• Абсолютно съм съсипан и нямам сили да върша поверената ми работа.\n• В училище често ми се губят моменти и никак не успявам да се концентрирам.\n• По време на интервю за работа куражът ми изчезна изведнъж и не можах да кажа нито дума.\n• Понякога ми се струва, че съм твърде слаб, за да успея да се справя с работата си.\n12. GENTIAN / GENTIANA AMARELLA / ТИНТЯВА / ГОРЧИВКА - Цветето на вярата\nОсновни симптоми: скептичност, съмнение, песимизъм, леко обезкуражаване, обезсърчаване, обезверяване, депресиране - лесно се отказват, когато се сблъскват дори с най-малките трудности - чувства много силно съмнение във всичко и всеки, много е скептичен и песимистичен, лесно се депресира и обезкуражава в дадена ситуация\n"За тези, които лесно се обезкуражават. Те могат да напредват добре във всекидневието. Малки препятствия по пътя обаче, ги карат да се съмняват и обезсърчават." - Едуард Бах\nФизически симптоми, които се повлияват: болезненост локализирана във врата, депресии, след развод\n• Често съм загрижен.\n• И най-малките провали ме съсипват.\n• Предавам се и при най малките разочарования и трудности.\n• Трудно ми е да гледам на света оптимистично.\n• Аз съм пълен песимист.\n• Чувствам се депресиран след всяко тъжно събитие в моя живот.\n• Внимавам много, за да не изглеждам лековерен в очите на другите.\n• Понякога ми се струва, че моят песимизъм ми доставя удоволствие.\n• Разочаровал съм се вече толкова пъти, че ми е трудно да виждам бъдещето си розово.\n• Имам нужда от много окуражаване, тъй като ми е трудно дори и при най малките проблеми.\n• Нямам никаква вяра в положителния изход на ситуациите.\n• Дори ако всичко мине добре, си мисля за всички неприятности, които биха могли да се случат.\n• Скептичен съм, затова винаги първо казвам "Не".\n13. GORSE / ULEX EUROPAEUS / ПРИЩЕП / ЕВРОПЕЙСКИ ФАСУЛ / УЛЕКС - Цветето на надеждата\nОсновни симптоми: безнадеждност, пълно отчаяние ("това вече няма никакъв смисъл"), песимизъм - има чувството за крайна безнадеждност и отчаяние, напълно се е примирил и е убеден, че животът няма никакъв смисъл, боледувал е или боледува в момента от някакво хронично заболяване, лекуван е многократно без успех и лекарите са му обяснили, че никога няма да оздравеят напълно, предава се и, въпреки че се съгласяват да бъде лекуван отново, вътрешно е убеден, че това няма никакъв смисъл, мисли, че само “чудо” може да му помогне\n"За тези, които са изпаднали в безнадеждно положение. Те са се предали, така че няма какво повече да бъде направено за тях. За да угодят на близките си, те могат да опитат различни лечения, които същевременно ги уверяват, че надеждата за подобрение е много малка." - Едуард Бах\nФизически симптоми, които се повлияват: хронични болести по–дълги от 3 месеца, инвалидност, раздяла майка - дете, хора с "угаснал поглед"\n• Не мога да допусна, че промяната е за добро.\n• Не вярвам, че състоянието ми ще се подобри.\n• Чувствам се примирен и душевно уморен.\n• Нямам сили да започна отново.\n• Чувствам се тъжен и безутешен и никой няма да ми помогне.\n• Напълно съм отчаян в тази ситуация без изход.\n• Болестта ми е неизлечима и не мога да се надявам на подобрение.\n• Аз съм безнадежден случай.\n• Никой не е по-болен от мен.\n14. HEATHER / CALLUNA VULGARIS / КАЛУНА / ПИРЕН - Цветето на идентичността (самоличността)\nОсновни симптоми: егоцентричност, нужда постоянно от публика, приказливост ("говоря, следователно съществувам"), бъбривост, търсене на внимание, самотност, егоизъм (зает изцяло със себе си) - не обича да е сам, непрекъснато окупира вниманието на околните, ангажиран единствено със собствените си страдания и проблеми, много добър говорител, но много лош слушател ("нуждаещото се малко дете")\n"За тези, които търсят компанията на всеки достъпен за момента човек, защото изпитват необходимост да обсъждат делата си с останалите, без значение с кого. Те са много нещастни, ако останат сами по-дълго време." - Едуард Бах\nФизически симптоми, които се повлияват: хипохондрици, сърдечни неврози, хистерии, суетни хора, болести на сърцето и белия дроб, комплекс за малоценност\n• Когато ми се случи нещо, трябва обезателно да говоря с някого.\n• Нуждая се от много любов и внимание.\n• Често се чувствам ужасно зле и тогава имам нужда някой да ме изслушва.\n• Чувствам се самотен, когато съм сам и трябва незабавно да се обадя на някого по телефона. В такива случай ми е безразлично с кого ще говоря.\n• Вкопчвам се в хората и взимам всичко възможно от тях.\n• Често се самосъжалявам.\n• Приятелите ми често се оплакват, че никога не млъквам, но аз не умея да слушам другите.\n• Готов съм на всичко, за да съм център на внимание.\n• Винаги се държа самонадеяно.\n• Не мога да разбера защо хората не ме харесват и не искат да ме слушат.\n• Харесва ми да правя от мухата слон, само и само да привлека вниманието.\n15. HOLLY / ILEX AQUIFOLIUM / ДЖЕЛ / САМОДИВСКИ ЧЕМШИР - Цветето на универсалната любов (отварянето на сърцето)\nОсновни симптоми: недоверие, ненавист, ревност, подозрителност, омраза и завист на всички нива, несигурност, агресивност, нужда от състрадание, силен гняв, отмъщение и подозрителност - много раздразнителен и избухлив, изпитва силни негативни емоции, познали е малко от любовта и затова е затворил сърцето си за външния свят, вътрешно страда силно, често и когато няма никаква истинска причина за нещастието му\n"За тези, които от време на време изпитват ревност, завист, желание за отмъщение, подозрение, различни форми на раздразнение. Вътре в себе си могат да страдат много силно, но често липсва истинска причина за това." - Едуард Бах\nФизически симптоми, които се повлияват: алергии, хормонален дисбаланс, проблеми с черния дроб и жлъчката, при внезапна висока температура, тежък менструален цикъл, развод, изневяра, фригидност, липса на любов, за деца израснали в емоционално хладни семейства\n• Много лесно изпадам в ярост.\n• Понякога съм толкова раздразнителен, че и дребните неща ме вбесяват.\n• Не умея да контролирам изблиците си на ярост.\n• Истината е, че винаги съм неудовлетворен и страдам без причина.\n• Приятелите ми казват, че съм един ужасен холерик.\n• Мисля, че другите са нечувствителни и искат да ме изиграят.\n• Ревността ме мъчи непрекъснато.\n• Всички погрешно разбират моите чувства.\n• Чувствам се обиден и наранен.\n• Не умея да прощавам нито на другите, нито на себе си.\n• Много съм недоверчив.\n• Винаги завиждам на другите, които са по-хубави или по-добри в нещо от мен.\n• Нощем не мога да заспя, обмисляйки отмъщение.\n16. HONEYSUCKLE / LONICERA CAPRIFOLIUM / ОРЛОВИ НОКТИ / НОКЪТ - Цветето на миналото\nОсновни симптоми: копнеж по миналото, съжаление за минали неща, не живее в настоящето, носталгия, тежка загуба, живеене в миналото, тъгуване за миналото - свръх-привързаност към миналите спомени (добри или лоши), непрестанно съжалява за отминалите възможности, не може да се раздели с миналото и отказва да живее в настоящето, например: след загуба на партньор или приятна работа, или е свързано със спомени за загубен приятел, или с амбиции, които не са осъществени, не очаква добри неща от настоящето и бъдещето, не е свързан достатъчно с жизнения поток\n"За тези, които живеят в миналото, когато са били много щастливи, или си спомнят за загубен приятел, или са имали амбиции, които не са се изпълнили. Те не очакват отново да изпитат щастие като това, което вече са преживели." - Едуард Бах\nФизически симптоми, които се повлияват: вдовци, интерес към опиатите, липса на връзка с реалния свят\n• Най-добрият период от моя живот е в миналото ми.\n• Често мисля за миналото и си спомням точните усещания и дори миризми.\n• Живея чрез спомените си.\n• Страдам от носталгия по някого или по нещо.\n• Често сънувам "добрите стари времена".\n• Липсва ми времето от периода преди да се разболея.\n• Страдам от носталгия по моята страна.\n• Не мога да приема това, което ме заобикаля.\n• Не мога да се примиря със загубата на любимия човек или животно.\n• Не очаквам нищо от бъдещето.\n• Напълно съм незаинтересован от настоящето, защото всичко хубаво се намира в миналото ми.\n• Имам много бледи спомени за моето детство.\n• Често досаждам на другите с разкази за моето прекрасно минало.\n• Чувствам се меланхоличен и апатичен.\n• Спи ми се често.\n17. HORNBEAM / CARPINUS BETULUS / ОБИКНОВЕН ГАБЪР - Цветето на жизнеността (умственото разтоварване)\nОсновни симптоми: умствена умора, апатия, липса на сила, претовареност, мудност, съмнение собствените възможности, душевно изтощение като преходно или продължително състояние - изтощение при хора, които НЕ редуват напрегнатата си работа с физическо разтоварване (временно или хронично), чувства се остарял, поради липсва на разнообразие в живота, умората прераства във физическа, има "тежка глава" и се чувства умствено бавен. мисли, че му липсва сила да преодолее деня, но веднъж да започне и може да го направи, ако се освободи от ежедневната рутина (често е отегчен от нея) и направи нещо напълно различно, оплаквания му изчезват\n"За тези, които усещат, че нямат достатъчно сила, умствена или физическа, да носят бремето на живота. Всекидневието е изпълнено с прекалено много задачи, за да бъдат свършени, въпреки че по принцип успяват да се справят с тях. За тези, които вярват, че някаква част от тялото или душата им трябва да се подсили, за да могат лесно да изпълнят задачите си." - Едуард Бах\nФизически симптоми, които се повлияват: досада от ежедневието - тип "уморената домакиня", отоци, разширени вени, типично главоболие при студенти, анемия, махмурлук\n• Напоследък се чувствам напълно изтощен.\n• Нямам сили да направя нищо.\n• Толкова съм уморен, че ми се иска да си остана в леглото цял ден.\n• Не мога да се събудя напълно без да изпия сутрешното си кафе или чай.\n• Сутрин като се събудя се чувствам по-уморен, отколкото като си лягам вечер.\n• Работата много ми тежи, но като започна да я правя нещата се подобряват.\n• Доста често изобщо не мога да се концентрирам.\n• Понякога се размотавам цели часове преди да се захвана за работа.\n• Главата ми тежи и се чувствам физически уморен.\n• Когато работя до късно вечер или гледам телевизия, очите ме сърбят и сълзят от умора.\n18. IMPATIENS / IMPATIENS GLANDULIFERA / СЛАБОНОГА / НЕДОПИРКА / ЦИГАНЧЕ - Цветето на времето (темпото)\nОсновни симптоми: нетърпение, лесна раздразнимост, свръхреакции, нервност, чувство на неудовлетвореност, притеснение, голям брой провали, прибързаност, припряност, избухливост, психическо напрежение - говори и мисли бързо и е енергичен, но напрегнат, реагира на всичко много остро, забързан и иска всичко да бъде направено бързо и, ако не стане, се дразни и нервира, мрази губенето на време и предпочита да работи сам – в своето собствено пространство\nОт нетърпение… до търпение\n"За тези, които са бързи в мислите и действията си и правят всичко без колебание и забавяне. Когато са болни, са загрижени за бързото си оздравяване. Трудно им е да проявят търпение с бавни хора, понеже считат, че това е грешка и загуба на време. Стараят се по всякакъв начин да направят тези хора по-бързи. Често предпочитат да работят и мислят самостоятелно. Така могат да правят нещата със собственото темпо." - Едуард Бах\nФизически симптоми, които се повлияват: проблеми с кожата и щитовидната жлеза (хиперфункция), хранителни разстройства, високо кръвно, подуване на стомаха, сърцебиене, заекване, смущения в съня\n• Лесно губя търпение.\n• Често съм раздразнен и нервен.\n• Всичко около мен се движи много бавно.\n• Нямам търпение да изслушвам другите.\n• Ако ми се случи да чакам, започвам да мисля за всичко, което можех да свърша междувременно, и тогава много се вбесявам.\n• Често избухвам заради забавените реакции на околните и затова предпочитам да си върша сам нещата.\n• Дипломатичността не е най-силната ми черта.\n• Не мога да понасям закъсненията на хората.\n• Аз говоря и се храня много бързо.\n• Улавям се често да казвам "Хайде, по-бързо!", "Не бъди глупав!", "Стига си спал толкова!".\n• Започвам да нервнича веднага ако другите не си вършат незабавно работата.\n19. LARCH / LARIX DECIDUA / ЛИСТВЕНИЦА - Цветето на самоувереността (вярата в себе си)\nОсновни симптоми: липса на увереност, липса на самоувереност, депресия, обезкураженост, чувство за малоценност, страх от грешки, очакване на неуспех поради липса на вяра в себе си, комплекс за малоценност - изобщо не вярва в себе си и затова винаги очаква да се провали, считат себе си за по-малко добър и способен от заобикалящите го, очаква неуспехи и провали, чувстват, че в нищо не може да успее и по тази причина нито се опитва, нито прави достатъчно усилие, за да успее\n"За тези, които не се считат за толкова добри или способни като околните. Те очакват провал и усещат, че никога няма да успеят. Затова не рискуват и не полагат достатъчно усилия." - Едуард Бах\nФизически симптоми, които се повлияват: проблеми с гръбнака, болки в костите и гърба\n• Мисля, че съм по-малко способен от другите. Страх ме е да не се проваля.\n• Никак не вярвам в себе си и много се учудвам, когато постигам добри резултати.\n• Когато се сравнявам с другите, виждам колко съм неспособен.\n• Често ме е страх да се доближа до някоя жена /мъж/.\n• Несигурността ме измъчва винаги, когато не познавам мястото, на което отивам.\n• В живота никак не съм късметлия.\n• Очакването на нещо или на някого ме влудява.\n• Всякакъв вид изпити са моя кошмар.\n• Още от малък се отказах от спорта, защото съм много недодялан.\n• Имам сериозен комплекс за малоценност.\n• Често се оправдавам с измислени болести само и само да не започна нещо ново.\n• Не мога да си позволя да кандидатствам за по-добро работно място, макар че другите казват, че имам данни.\n• Напоследък страдам от импотентност.\n• Още от малък ми се случва да пелтеча.\n• Много съм чувствителен към критики и упреци.\n20. MIMULUS / MIMULUS GUTTATUS / МИМУЛУС - Цветето на куража (смелостта)\nОсновни симптоми: плахост, боязливост, страх от живота и света, всякакъв страх от известни причинители, специфични страхове или фобии, които пациентът може да назове, изчервяване, заекване, срамежливост, чувствителност, липса на кураж (примери: страх от доктор или зъболекар, страх от болка или болест, някои животни, говорене пред публика, човешки същества, страх от света, от болест, болка, бедност, злополуки, от тъмнината, от оставане сам, от беди, от конкретни неща, срещани в ежедневния живот. Срамежливостта е също така известен страх.) - много притеснителен и несигурен човек бои се от всичко, което го заобикаля, и категорично отказва да се конфронтира със света, тихичко и тайно носи своя страх и не говори свободно за него пред другите\nОт страх от света… до доверие в света\n"За тези, които изпитват страх от нещо, което може да бъде описано – болест, болка, нещастни случаи, бедност, тъмнина, самотност, лош късмет, т.е. страховете от всекидневието. Тези хора тихо и потайно носят товара си и не говорят доброволно с останалите за него." - Едуард Бах\nФизически симптоми, които се повлияват: хронични болки в гърба, плахост, срамежливост, лесно се изчервяват, заекват от страх, болнавост, често имат истеричен смях, клаустрофобия, чести бронхити, алергии\n• Преди не ме е притеснявало да пътувам с кола, но напоследък ме е страх, че ще се случи нещо ужасно.\n• Ужасно е. Имам многобройни фобии.\n• Страхът ми от всичко възможно и невъзможно ми пречи да правя това, което искам.\n• Чувствам се несигурен, недоверчив и срамежлив, когато съм сред хора.\n• Физически съм свръхчувствителен и съм предразположен към всякакви усещания на материално ниво.\n• Никой не може да ме качи на самолет, въпреки че бих искал да опитам. Страхът да не падна обаче е по-голям.\n• Страх ме е да се качвам по открити стълби, по дървета и на всякакви други високи места.\n• Не понасям студа, шума, ярката светлина, високите гласове, силните миризми или дори да ми се противоречи.\n• Обичам да оставам сам без да ме притесняват.\n• Винаги, когато шефът ме повика ме е страх, че иска да ме уволни.\n• Случва ми се да отлагам задълженията си поради страх.\n• Ставам много тревожен, ако се сблъскам с някакво противоречие.\n21. MUSTARD / SINAPIS ARVENSIS / ПОЛСКИ СИНАП / ДИВ СИНАП - Цветето на ведростта (светлината)\nОсновни симптоми: мрачност, дълбоки чувства на депресия без причина - периодично изпада в състояние на дълбока меланхолия, без каквато и да е видима причина, сякаш тъмен облак унищожава нормалната бодрост, без видима причина настъпват и преминават периоди на дълбока меланхолия, всичко, което може да направи, е да чака, докато тези тежки чувства изчезнат спонтанно, страх го е от тези неконтролируемо внезапно появяващи се и изчезващи тъмни емоционални състояния\nОт душевна болка… до душевно величие\n"Тези, които са предразположени към изживяване на мрачни моменти или отчаяние. Сякаш черен облак ги обгръща и скрива светлината и радостта от живота, като често няма възможно обяснение или причина за това. При тези обстоятелства е почти невъзможно да изглеждат щастливи или весели." - Едуард Бах\nФизически симптоми, които се повлияват: постоянна умора, обща слабост, студени крайници, "отсъстващ поглед" колебания в настроението без причина, след родова депресия, често се събуждат без настроение\n• Вечно съм в мрачно настроение и не знам защо.\n• Без всякаква причина от време на време ме обзема тъга.\n• Нямам никакво желание да се движа.\n• Струва ми се, че времето тече много бавно.\n• Усещам болките и меланхолията на целия свят.\n• Душата ми се натъжава, когато нещо черно, тежко и непознато се спуска от небето върху мен.\n• Доста често се чувствам депресиран без външна причина.\n• Всичко в живота ми е наред и затова не мога да разбера откъде се появява тази тъга и тази меланхолия.\n• Понякога се чувствам като заключен в мрачен и тъмен храм, от който не мога да изляза.\n• Дори и разумните аргументи не могат да ме измъкнат от депресията, докато тя сама не изчезне.\n• Не разбирам откъде идва при мен това тежко, сиво и подтискащо ме усещане.\n22. OAK / QUERCUS ROBUS / ДЪБ - Цветето на упоритостта (издръжливостта)\nОсновни симптоми: изтощение, преумора, работохолизъм, уморени, на предела на възможностите, претоварване - изморен, но продължаващ да се бори, силен и издръжлив човек, който непрекъснато и въпреки всички трудности и пречки продължава да води всекидневните си битки, без да се предава, силен, смел, предан и отговорен характер, притежаващ голямо упорство и сила на волята, винаги се бори да направи нещо с живота си или да преодолее болест, винаги запазва надеждите и идеалите си, и направи всичко възможно, за да успее, радват се да помага на другите, на всяка цена се стреми да постигне своите очаквания или да изпълни дълга си\n"За тези, които се борят за подобрение – на здравето или за нещата, свързани с ежедневието им. Те ще опитват последователно много неща, макар и ситуацията да изглежда безнадеждна. Ще продължават да се борят. Те са недоволни от себе си, ако болестта попречи на техните задължения или на възможността им да помагат на другите." - Едуард Бах\nФизически симптоми, които се повлияват: депресия от претоварване с работа, жлъчно-чернодробни проблеми, високо кръвно налягане, проблеми с носещите стави, болести на кръвоносните съдове свързани със спазми, разширени вени\n• Имам силно развито чувство за дълг.\n• Аз съм верен на дълга си при всякакви обстоятелства и на мене може да се разчита изцяло.\n• Винаги изисквам максимума от себе си.\n• Аз съм абсолютен работохолик.\n• Когато съм поел обещание, аз ще го изпълня, дори и да съм тежко болен.\n• Всичко, което съм постигнал, дължа изключително на себе си.\n• Понякога усещам, че злоупотребявам със силата на волята си и продължавам да работя със свръхусилия.\n• Дори главоболието и умората не могат да ме откажат при изпълнението на дълга ми.\n• Всички ми се възхищават, защото аз никога не се предавам.\n• Чувствам се много щастлив, когато подарявам на другите.\n23. OLIVE / OLEA EUROPEA / МАСЛИНА - Цветето на обновлението (възстановяването)\nОсновни симптоми: пълно изтощение, вътрешна празнота, липса на енергия, умора, възстановяване след боледуване - изчерпан, без резерви на сила или енергия, тотално изтощение на физическо, емоционално и умствено ниво, не са му останали резерви, страда дълго време от болест или губи цялата си енергия при тежки или враждебни обстоятелства, живота за него е уморителна работа, без никакво удоволствие, имат нужда от много сън, защото чувства, че нямат повече сили, за да прави каквито и да било усилия\n"За тези, които умствено или физически са страдали много и са толкова изтощени, че имат усещането, че нямат повече сили и за най-малкото усилие. За тях всекидневието е тежко и не им носи удоволствие." - Едуард Бах\nФизически симптоми, които се повлияват: сънливост, бледа кожа, задух ,"притискане на сърцето", проблем с обмяна на веществата, диабет, висок холестерол, високо кръвно, нарушена бъбречна функция, дисбактериоза, анорексия\n• Толкова съм уморен, че дори не съм в състояние да се помръдна.\n• Нямам сили да измия даже зъбите си.\n• Толкова съм изтощен, че всеки момент очаквам да се разплача.\n• Много съм изтощен от умора.\n• В този момент животът за мен е огромна тежест.\n• Единственото, на което съм способен в момента, е да спя до безкрай.\n• В работата броя минутите, оставащи до края на работния ден.\n• Толкова съм изразходван енергийно, че дори нещата, които преди са ме радвали ме тероризират. Не мога повече, накрая на силите си съм.\n24. PINE / PINUS SYLVESTRUS / БЯЛ БОР - Цветето на приемането на себе си (себеприемането)\nОсновни симптоми: упреци към самия себе си, тежко чувство на вина, липса на смелост, самообвинения, смиреност, пропагандност (ревностно защитаване на идеи), срамежливост, тънкообидност - чувства се недостоен, незаслужаващ милост, прекалено и неоправдано чувство за вина без причина, прекалена самокритичност и липса на смелост, унищожава възможността за радост в живота, дори когато успее, все мисли, че би могло да се постигне повече или да извърши работата по-добре и никога не е доволен от своите усилия или от резултатите си, работи усилено и страдат много от грешките, които си приписва, понякога, ако стане някаква грешка, която се дължи на друг, той с готовност поема отговорността и за чуждата грешка, често се извинява, приема, че не заслужава доброта\n"За тези, които се обвиняват. Дори, когато имат успех, те мислят, че е можело да се справят по-добре и никога не са доволни от усилията си и резултатите. Работят здраво и страдат от грешките, които сами си приписват. Понякога грешката може да е на някой друг, но те пак поемат отговорността." - Едуард Бах\nФизически симптоми, които се повлияват: импотентност, тежки сексуални проблеми, депресия, непрекъснато се наказват заради чувствата си за вина, анорексия\n• Винаги упреквам само себе си, каквото и да се случи.\n• Търся всички грешки винаги само в себе си.\n• Когато се окажа в неприятна ситуация, регулярно откривам вината в себе си.\n• Чувствам се виновен и за грешките на другите.\n• Когато се сещам за отминали неприятни събития и до днес ме измъчва усещането за вина.\n• Не мога да се освободя от усещането, че съвестта ми не е чиста.\n• И до ден днешен се обвинявам за всичко, което не съм дал на децата си.\n• Чувствам се виновен, когато нещата при мен вървят по-добре, отколкото при другите.\n• Упреквам се, когато не се представя достатъчно добре.\n• Когато съм болен, също се чувствам виновен.\n• Никога не съм удовлетворен, защото винаги помня всичко, което не съм свършил добре.\n• Оправдавам се за всичко, което съм постигнал.\n• Често съм тъжен и потиснат, защото не мога да бъда доволен от нищо.\n• Вечер ми е трудно да заспя, заради постоянните самокритики, които си отправям. А когато на следващата сутрин съм неработоспособен от умора, се чувствам още по-виновен.\n• Измъчвам се, ако не удовлетворя желанията на някой друг.\n• Понякога се чувствам инфантилен и уплашен и очаквам да ми се скарат.\n25. RED SCHESTNUT / AESCULUS CARNEA / ЧЕРВЕН КОНСКИ КЕСТЕН - Цветето на отделянето (автономията)\nОсновни симптоми: притеснителност, прекалено безпокойство, прекалена загриженост и страхове за другите, силно безпокойство за другите - вечно се безпокои за съдбата на близките си хора и се чувства много тясно свързан с тях, престанал е да се притеснява за самия себе си, но за онези които обича страда много, очаквайки че нещо лошо може да им се случи, винаги се страхува, че нещо може да се обърка с тези, за които е загрижен, притеснява се за чуждите проблеми\nОт симбиоза… до независимост\n"За тези, на които им е трудно да не са загрижени за останалите хора. Често се притесняват не за себе си, а за близки хора и страдат дълбоко, че нещо лошо може да им се случи." - Едуард Бах\nФизически симптоми, които се повлияват: проблеми със стомаха, тежест в сърдечната област, неспокоен сън, прилошаване, невротичност, студени крайници\n• Много се притеснявам за другите.\n• Страх ме е, че ще се случи нещо лошо на децата ми и че ще страдат.\n• Безпокоя се за семейството си и за приятелите си.\n• Имам прекалено въображение и често ме измъчват мисли за смърт на хората около мене.\n• Желая да спестя болката на моите деца.\n• Готов съм да задуша другите с вниманието си.\n• Имам дълбока вътрешна връзка с детето си / с партньора си.\n• Сериозно съм въвлечен в живота на другите. Живея техния живот, като че ли е мой собствен.\n• Ако някой от семейството ми закъснее, сигурен съм, че му се е случило най-лошото.\n• Никога не успях да отрежа пъпната връв с един конкретен човек и не мога без него.\n• Непрекъснато съветвам децата и внуците си да внимават.\n26. ROCK ROSE / HELIANTHEMUM NUMMULARIUM / ОБИКНОВЕН ЖЪЛТАК / СКАЛНА РОЗА / ХЕЛИАНТУМ - Цветето на куража (освобождаването)\nОсновни симптоми: дълбок ужас и паника, изключително остри страхови състояния, временно състояние на шок, вцепенение, силен страх - чувства се заплашен, или след кошмар, усеща се така, сякаш няма да може да реагира или дори да се движи, чувства породени в резултат от силно застрашаващи обстоятелства, например ураган, вулканично изригване, внезапна живото-застрашаваща болест, катастрофа, покушение, при нещастен случай или внезапна болест, когато е много уплашен, ужасен или ако обстоятелствата са достатъчно сериозни, за да причинят много силен страх у тези, които са наоколо, изпитва дълбоки страх, който кара сърцето да спре и кръвта да замръзне във вените, паниката го обхваща, правейки го неспособен да мисли ясно или да действаш адекватно, това състояние може да се получи от продължителна употреба на наркотици или тежки ужасяващи кошмари\n"Лек за спешни и безнадеждни случаи; за нещастен случай или внезапна болест, когато човек е изплашен, дори ужасен, а състоянието му е достатъчно сериозно и дори плаши околните. Ако човек е в безсъзнание, можем да навлажним устните му с този лек. Може да са необходими и други лекове, например Clematis – повет, защото безсъзнанието е състояние на дълбок сън, или Agrimony, ако човек се измъчва." - Едуард Бах\nФизически симптоми, които се повлияват: чести панически атаки, "омекване на коленете" стомашни спазми, гадене, сърцебиене, неадекватност, болка, неконтролируемо оригвания\n• Изпитвам неописуем страх.\n• Чувствам се като истинска жертва на паниката.\n• В такива моменти ме обзема страх от смъртта.\n• Не успявам да възвърна яснотата на ума си.\n• Тогава се почувствах напълно изоставен.\n• Помислих, че сърцето ми ще спре да бие.\n• Полудявам от страх.\n• Все още усещам страха, въпреки че опасността е отминала.\n• Получавам сърцебиене и ми се потят ръцете.\n27. ROCK WATER / ЧИСТА ИЗВОРНА ВОДА / СКАЛНА ВОДА - Цветето на гъвкавостта\nОсновни симптоми: строги и закостенели възгледи, потиснати потребности, сурово отношение към себе си, твърдост, себеотрицание, амбиции към самоусъвършенстване, преумора, саможертва, упоритост - живее според строги и утвърдени правила и има прекалено-високи стандарти и изисквания към себе си, потиска нуждите си и е прекалено суров към себе си, до мъченичество, в резултат от своите високи морални и етични стандарти в своя стремеж към съвършенство, превърнал се е във фанатик, отричайки се от удоволствията на живота с твърди идеали, разочарова се често, защото житейските принципи са твърде високи или изискващи много време, идеалист е и се старае да живее според наложените си принципи, винаги се отнасят строго към себе си и не си позволява неща, които се отклоняват от тези диктати\nОт догматична дисциплина… до бдителност\n"За тези, които са много стриктни към начина си на живот. Те си отказват много радости и удоволствия в живота, защото считат, че могат да им попречат на работата. Строги капитани на своя кораб. Искат да са добре, да са силни и активни и правят всичко, което смятат, че ще ги поддържа. Надяват се, че са пример за останалите, които могат да последват идеите им и да станат по-добри." - Едуард Бах\nФизически симптоми, които се повлияват: проблеми със ставите (недостатъчна ротация), болести на съдовете, възпаления на черния дроб\n• Държа на високите си идеали, затова често трябва да правя жертви.\n• Живея според строги правила и морални принципи.\n• Моите етични принципи често не съвпадат с моите желания, затова трябва да ги потискам.\n• Готов съм на всякакви жертви, за да постигна идеалната си физическа форма.\n• За мен думата самодисциплина се пише с главна буква.\n• Желая всички да оценят това, което правя.\n• Искам да съм пример за другите с постъпките и идеалите си.\n• Аз съм абсолютен перфекционист.\n• Искам винаги да се представям добре пред другите.\n• Присмивам се на безгрижните и инфантилни хора.\n• Строго се придържам към избраната от мен диета.\n• Убеден съм, че не мога да си позволя много неща.\n• Жестоко се самообвинявам, когато не съм достатъчно самодисциплиниран.\n28. SCLERANTUS / SCLERANTHUS ANNUUS / ЕДНОГОДИШНА ХРУЩЯЛКА - Цветето на равновесието\nОсновни симптоми: нерешителност, дисбаланс, несигурност, замаяност, разкъсван между две възможности, две противоположни настроения или емоции, колебание между крайни решения, вътрешна неуравновесеност - често се колебае между две възможности, без да може да избере. Не може да постигне равновесие, мнението и настроението се променят внезапно в пълната противоположност, постоянно променя настроението си от тъжен към щастлив или променя психически симптоми - честа смяна на енергичност и апатичност, вътрешно нестабилен\n"За тези, които страдат, че не могат да направят избор между две неща, защото първо едното изглежда правилно, после – и другото. Те обикновено са тихи хора. Не са склонни да обсъждат грижите си с останалите." - Едуард Бах\nФизически симптоми, които се повлияват: двойно виждане, гадене, Миниеров синдром, диабет с лош контрол, колебливо кръвно налягане, рязка смяна на настроението от смях - до плач\n• Много често ми е трудно да избера между две възможности.\n• Ту избирам едното, ту другото и затова другите мислят, че съм ненадежден.\n• Аз съм изключително непостоянен.\n• Настроението ми се сменя много често: сега, след малко се смея; или съм на седмото небе, или съм напълно депресиран.\n• Често съм ентусиазиран, почти екзалтиран.\n• Изразходвам много енергия, защото често се люшкам от една крайност в друга.\n• Физическите ми болежки са променливи, както и моята психика: сега ме боли тук, после там.\n• Никак не харесвам вътрешното си настроение.\n• Често имам усещането, че съм изпуснал нещо в живота си.\n• Спохождат ме нервни кризи и чувствам липса на баланс.\n• Чувствам се стресиран само от факта, че трябва да кажа "да" или "не".\n• Въпреки вътрешния ми конфликт, не съм склонен да искам съвети от другите.\n• Често жестовете ми са несвързани и резки.\n29. STAR OF BETHLEHEM / ORNITHOGALUM UMBELLATUM / ВИТЛЕЕМСКА ЗВЕЗДА / ГАРВАНСКИ ЛУК - Цветето на успокоението (утешението)\nОсновни симптоми: травмираност, след ефект на шок, посттравматичен стрес, за всички реакции на шок или травма - преживян шок на физическо, емоционално и ли умствено ниво, независимо дали травматичното преживяване се е случило отдавна или съвсем наскоро. Гарванският лук се явява: "Утешител на душата и успокоител на болката" (д-р Бах), при голямо изтощение под влияние на обстоятелства, които причиняват огромно нещастие\n"За тези, които се оказват в голяма беда, защото съдбата им поднася голямо нещастие – шок от сериозна новина, загуба на близък човек, страх след злополука и други. Този лек носи утеха на тези, които за известно време отказват да бъдат утешени." - Едуард Бах\nФизически симптоми, които се повлияват: истерични симптоми като невъзможност да вървиш – виждаш - чуваш след травмираща случка, внезапно сърцебиене, треперене, внезапно изпотяване загуба на съзнание, липса на глас, "пробождания в сърцето", сърдечна невроза, безсъние, стомашни болки\n• Бях много силно разочарован.\n• Дълго време не успявам да забравя неприятните неща.\n• Често ми се доплаква като мисля за миналото си.\n• Като малък попаднах в катастрофа и споменът ме преследва и до ден-днешен.\n• Откакто почина съпругът ми чувствам огромна празнина в себе си и до ден-днешен не мога да забравя майка си, която ме биеше.\n• Нямам сили да се изправя срещу събитията и оставам пасивен.\n• Имам множество повтарящи се кошмари.\n• Не мога да се освободя от много от болестите си, въпреки че се лекувам.\n• Не мога да понеса никаква лоша новина.\n• Нямам сили да се измъкна от тази конфликтна ситуация, въпреки че се чувствам ужасно.\n30. SWEET CHESTNUT / CASTANEA SATIVA / СЛАДЪК КЕСТЕН / ЯДЛИВ КЕСТЕН - Цветето на освобождението (избавлението)\nОсновни симптоми: най-дълбоко отчаяние, пълна депресия, не може да понесе повече, всичко е опитано и няма надежда, екстремен психически тормоз, безнадеждно отчаяние, интензивна скръб - чувства се на края на силите си и е обзет от дълбоко отчаяние, чувства силна тъга, усещане за вътрешен апокалипсис, мисли, че са достигнати границите на психологическия товар, който човек може да понесе, борил се е много силно, но всичко се е провалило и сега се чувства сякаш са притиснати до стената, няма минало и бъдеще, само тъмно и безнадеждно настояще, има само непоносима скръб и страдание, и чувство, че всеки – дори Бог, го е изоставил\n"За хора, чието страдание е толкова силно, че изглежда непоносимо – когато умът или тялото сякаш са достигнали границите на поносимостта и е останала само разрухата." - Едуард Бах\nФизически симптоми, които се повлияват: крайно душевно състояние, пълно отчаяние, неизлечимо болни, голяма умствена депресия, много тежка депресия и крах на личността\n• Абсолютно съм отчаян.\n• Не намирам вече никакъв изход от тази ситуация.\n• Не мога да продължа напред по никакъв начин.\n• Намирам се в пълен вакуум, не мога вече нито да, нито да се смея.\n• Опитах всичко, но сега съм в пълно отчаяние.\n• Не съм допускал, че е възможно такова страдание.\n• Намирам се в пълна изолация и самотата ме измъчва.\n• Не мога да понеса повече нищо, ще се разпадна окончателно.\n• Бог ме изостави напълно.\n31. VERVAIN / VERBENA OFFICINALIS / ВЪРБИНКА - Цветето на ентусиазма (въодушевлението)\nОсновни симптоми: твърде много ентусиазъм, хиперактивност, фанатичност, обсесивност - когато е обзет от ентусиазъм при реализирането на някоя идея и иска да я наложи над другите, проявява упорство, методичност и силна воля, но стига до фанатизъм, въодушевен от определена идея и желае да привлече и други хора към нея, несправедливостите го разяряват, дейността му е трескава, надхвърля границите, стреми се към сто и петдесет процентово изпълнение, поддава се на импулси, настройката е идеалистична, дори мисионерска, вечна вътрешна готовност за действие, поучава другите, действа заедно с тях, опитва се да ги принуди за тяхно добро, в желанието си да убеди другите просто ги притиска със своята енергия и ги уморява, преувеличава, надхвърля възможностите си, налага на всяка цена идеите си и по този начин постига обратни резултати, фанатично прокарване на идеята, в състояние е "да отиде на барикадите за делото", смел е, поема рискове, готов е на жертви за своите цели, принуждава се чрез голям преразход на енергия да продължава дейността си, дори когато физическите му сили са изчерпани, дразни се и нервничи, когато нещата не вървят според неговото желание, физически често е жилав, говори и се движи бързо, вътрешно е толкова напрегнат, че почти никога не може да се отпусне, при болест, се бори дълго, след като други на негово място биха били на легло, децата от този тип са свръхактивни и е трудно вечер да ги убедим да си легнат\n"За хората с определени принципи и идеи, които са убедени, че са прави и рядко се променят. Имат силното желание да накарат всички останали да гледат на живота от тяхна гледна точка. Проявяват силна воля и кураж, когато са убедени в това което проповядват." - Едуард Бах\nФизически симптоми, които се повлияват: напрегнатост, стрес, фанатизъм, свръх ентусиазъм, спазми, схващания, конвулсии, гърчове\n• Когато прегърна някоя идея, искам обезателно да привлека и другите към нея.\n• Ако не ме слушат, мога направо да се отчая.\n• Когато ми хрумне добра идея, веднага трябва да я споделя с другите.\n• Никога не се отказвам да убедя някого в моите идеи, но често след това се чувствам напълно опустошен и вечер не успявам да се отпусна и да заспя.\n• Аз съм импулсивен и идеалист, но съм и вътрешно напрегнат и много активен.\n• Отдавам се духом и телом, когато съм убеден в нещо.\n• Имам високи идеали и съм готов да се боря за тях до последната капка кръв.\n• Не мога да понасям несправедливостта.\n• Аз съм перфекционист.\n• Искам винаги да ентусиазирам другите и да ги направлявам.\n• Аз съм много убедителен.\n• Искам да влияя на другите положително, дори ако трябва да приложа натиск.\n• Поставям си цели в живота и не се отказвам докато не ги постигна.\n• Страдам от вътрешно напрежение и не успявам да се отпусна\n• Нервирам се и почти скърцам със зъби, ако нещата не се уреждат така, както казвам аз.\n32. VINE / VITIS VINIFERA / ЛОЗА - Цветето на силата (властта)\nOсновни симптоми: доминиращо честолюбие, жажда за власт, доминиране, тирания ("малък тиран"), властност, непреклонност, много способен, талантлив, тормоз, агресивни - обсебен от амбиция и жажда за власт, тираничен и деспотичен спрямо околните, строг, изграден характер, който настояват за и имат нужда от пълно подчинение на околните, обикновено много способен, амбициозен, с остра нужда да доминира и управлява, приема своята гледна точка за правилна и не приема никакво противоречие или опозиция, счита, че ще бъде от полза за другите, ако бъдат убедени да вършат нещата така, както той ги върши или както той е сигурен, че е правилно\nВоди… и се оставяй да бъдеш воден\n"Много способни хора, уверени в собствените си способности и в успеха си. С тази си увереност те считат, че за останалите ще бъде полезно, ако бъдат убедени да правят нещата, както те самите ги правят или както са сигурни, че е правилно да бъдат направени. Дори и когато са болни, те дават указания на хората, които се грижат за тях. Те са много полезни в кризисни ситуации." - Едуард Бах\nФизически симптоми, които се повлияват: властен, арогантен, безмилостен, агресивен, болни стави, главоболие, твърд, безсърдечен, тираничен\n• Това, което изисквам от другите, е само за тяхно добро.\n• Целта оправдава средствата.\n• Не се отказвам, дори другите да не са съгласни.\n• Аз най-добре знам как да се справя с това.\n• Аз съм добър лидер и винаги мога да спася дадена ситуация.\n• Едва ли някой ще се справи по-добре от мен.\n• Наричат ме тиранин, когато защитавам правата си.\n• Изобщо не се съобразявам с мнението на другите.\n• Не страдам от никакви скрупули.\n• Аз съм рационален човек и не се вслушвам в сърцето си.\n• Мисля, че другите се страхуват от мен, но това не би могло да промени поведението ми.\n• Аз съм винаги прав и не приемам чужди мнения.\n33. WALNUT / JUGLANS REGIA / ОРЕХ - Цветето на обновлението (новото начало)\nOсновни симптоми: несигурност, податливост на външни влияния, колебливост, помага за скъсване на стари връзки, голяма промяна, менопауза, пубертет - изпитва неувереност, непостоянство и лесно поддаване на чуждо влияние, защото се намира в повратна точка на живота си, помага да остане на своя Път по време на важни промени в живота ви (В началото на нова жизнена фаза ние сме много чувствителни и по-малко балансирани от обикновено, което ни прави по-податливи на нежелани влияния от миналото, като стари навици – начини на поведение – традиции – компании – преживени връзки – остарели мнения – мненията на други.), продължаване напред безпрепятствено към новото начало при радикални промени, като: промяна на професия, развод, преместване, емиграция, пубертет, бременност, спиране на пристрастяване или промяна на религия\n"За тези, които имат определени идеали и амбиции в живота си и ги следват. В редки случаи обаче могат да бъдат подведени от ентусиазма, убежденията и мнението на другите и да се окажат далече от идеите и целите на работата си. Този лек дава твърдост на характера и защита от външно влияние." - Едуард Бах\nФизически симптоми, които се повлияват: вирусни инфекции и склонност към болнавост, пубертет, бременност\n• Чувствам се като попивателна хартия.\n• Обикновено имам ясни идеи и знам точно какво искам, но в момента ми е трудно да остана верен на себе си.\n• Обикновено съм много независим, но точно сега ми се струва, че много се влияя от семейството си и от обществените норми.\n• Вече взех това важно решение, но не мога да направя първата крачка към осъществяването му.\n• Невъзможно ми е да се измъкна от въздействието на този важен за мене човек: партньор, баща, учител.\n• Тази неочаквана случка ме застави да променя всички програми.\n• Въпреки новото ми поведение, все още се чувствам обусловен от този стар навик.\n• Вече приключих старата си връзка, но въпреки това все още се чувствам длъжен на партньора си.\n• Не успявам напълно да се освободя от всички ограничения на миналото.\n34. WATER VIOLET / HOTTONIA PALUSTRIS / ПЛАВЕШ - Цветето на комуникацията (общуването)\nОсновни симптоми: вътрешна резервираност, горда изолация, подчертано чувство за превъзходство, поддържане на дистанция, горделивост, сдържаност, самотност, антисоциалност, презрителност, снизходителност, излишна самоувереност - прекалена резервираност, поради гордост и чувство за превъзходство, страда от самоналожена изолация, оттегля се в гордо уединение, толерантен, със спокойна, елегантна характерност; той е от тихите мъдри съветници зад кулисите, отчужден, спокойствието и мира му са благословия за околните\n"За тези, които, и здрави, и болни, обичат да са сами. Много тихи хора, движат се безшумно, говорят малко и невисоко. Много независими и способни, разчитат на себе си. Почти не се влияят от мнението на околните. Резервирани са, оставят останалите на спокойствие и вървят по собствен път. Често са умни и талантливи. Спокойствието им е благословия за околните." - Едуард Бах\nФизически симптоми, които се повлияват: проблеми с координацията, плексит, множествена склероза, невроза, аутизъм, самотност\n• Чувствам се нещо повече от другите.\n• Хората ме считат за мнителен.\n• Във всяка област винаги съм бил най-добрия.\n• Не понасям хората да се бъркат в личните ми дела.\n• Искам винаги да решавам трудностите си сам, без да натоварвам другите.\n• Имам повече опит и ми хрумват повече идеи от другите.\n• Не искам нищо от никого, така не трябва да им благодаря.\n• Не желая да си имам работа с определени лица.\n• Трудно ми е да се подчинявам дори и на шефа си.\n• Имам сериозни проблеми със смирението.\n• Трудно ми е да се включа в различни приеми или дискусии.\n• Предпочитам да избягвам емоционалните конфликти.\n• Моят дом е моята крепост.\n35. WHITE CHESTNUT / AESCULUS HIPPOCASTANUM / БЯЛ КОНСКИ КЕСТЕН / ДИВ КЕСТЕН - Цветето на мисълта (душевния мир)\nОсновни симптоми: повтарящи се нежелани мисли, неспиращи мисли, дилеми, вглъбяване, безсъние, сънуване на кошмари - непрестанен вътрешен диалог, умствени ребуси, в съзнанието му непрекъснато се въртят едни и същи натрапчиви повтарящи се отрицателни мисли, които не могат да бъдат спрени, човек не може да се освободи от тях (Това обикновено става по време, когато няма нищо достатъчно интересно да заангажира ума им.), присъствието на такива неприятни мисли нарушават спокойствието и пречат на човек сам да може да мисли за работата си и да се радва на удоволствията си, чувства се управляван от, и затворен в своите мрачни мисли\n"За тези, които не могат да спрат мисли, идеи и аргументи да навлизат в съзнанието им. Обикновено това се случва, когато интересът към конкретния момент не е достатъчно силен, за да дапълни съзнанието им. Угрижените мисли остават или се завръщат, ако за момент биват изхвърлени от ума. Те кръжат отново и отново и ги измъчват." - Едуард Бах\nФизически симптоми, които се повлияват: смущения в съня, натрапливости, неврози, главоболие, нервност, проблеми с паметта и концентрацията\n• Някои мисли се връщат непрекъснато в ума ми и не мога да се освободя от тях.\n• Често разговарям със себе си.\n• Нежелани мисли и чувства се връщат безспирно в съзнанието ми.\n• Трудно ми е да спра да мисля.\n• Често се сещам за неприятни ситуации и те отново ме угнетяват.\n• Непрекъснато ме преследват разни натрапчиви мисли.\n• И до ден-днешен се дразня, като се сещам за разговори отпреди много време.\n• Често продължавам в главата си недовършени разговори и мисля за това, което е трябвало да кажа.\n• Ако някой ме е ядосал, с дни не мога да забравя.\n• Мечтая да постигна вътрешно спокойствие, като се отърва от натрапчивите си мисли.\n• Почти всяка вечер не успявам да заспя, защото ме нападат всякакви мисли.\n36. WILD OAT / BROMUS RAMOSUS / КОЩРЯВА / ОВСИГА / ДИВ ОВЕС - Цветето на призванието\nОсновни симптоми: неопределеност на целите, неудовлетвореност понеже не може да намери цел в живота, несигурност за жизнения път, безцелност, кръстопът в живота, вземане на решения, липса на яснота, плаващи в живота - не е сигурен при определяне на целите си и остава неудовлетворен, защото не намира призванието си (правилния път) в живота, не може да избере от всички възможности, които живота му предлага, не знае какво да прави, кое го кара да се откаже, кое го прави несигурен и незадоволен, амбициозен, способен и иска да направи нещо важно и смислено с живота си, Но какво? (Това е големият проблем.), желае да има много опитности и да черпи с пълни шепи от живота, не може да избере какво да започне, защото въпреки, че амбицията му е голяма той няма дарби за професия, която да му се харесва и би го поставила над всички останали, мести се от дейност на дейност, от работа на работа, без да намери задоволителна задача или цел в живота си, неадекватно се опитват да се справи с твърде много неща едновременно\n"Тези, които искат да направят нещо значимо в живота си, да преживеят много и да се радват на всичко, да живеят пълноценно живота си. Трудно определят професията си. Въпреки силните им амбиции, нямат призвание, което да е над всички останали. Това може да доведе до забавяне в действията и до неудовлетвореност на човека." - Едуард Бах\nФизически симптоми, които се повлияват: липса на апетит, при някои видове депресии от не реализиране\n• Чувствам вътрешна празнота и непрестанно търся да я запълня с нещо.\n• Амбициозен съм и искам да извърша велики дела в живота си, но не зная кои точно.\n• Нещо отвътре винаги ме подтиква към нови проекти.\n• Нищо не ме прави щастлив, защото не знам какво точно искам.\n• Въпреки множеството неща, които започвам, никога не се чувствам удовлетворен.\n• Вечно търся призванието на живота си.\n• Потиснат съм, защото не са ми ясни перспективите в живота ми, както е при другите хора.\n• Вечно чакам нещо да се промени, но нищо не се променя.\n• Изразходвам времето и енергията си за много различни начинания.\n• Не успявам да бъда щастлив, защото не ми се случва нищо особено.\n• Непостоянен съм, винаги променям всичко около себе си: жилище, партньор, работа и др.\n• Не намирам смисъл в това, което правя.\n37. WILD ROSE / ROSA CANINA / ШИПКА - Цветето на жаждата (желанието) за живот\nОсновни симптоми: безучастие, потиснатост, примирение, вътрешно капитулиране, апатия, капитулация и пълен отказ да участва в живота, загубил мотивация, липса на амбиция - загубил е желание за живот, поради неприятна ситуация, трудност или дали болест, живее монотонно и безперспективно, индиферентен (равнодушен, безучастен, пасивен) към всичко, което го заобикаля и просто се плъзга през живота (Обикновено ситуацията с тези хора не е толкова безнадеждна, колкото те мислят, но те не правят опити да променят живота си към по-добро. Те се чувстват изморени и безразлични.)\n"За тези, които без видима причина се примиряват с всичко, което се случва. Те просто се носят през живота, като го приемат такъв, какъвто е. Те не полагат никакво усилие да подобрят нещата и да намерят малко радост около себе си. Предали са се в борбата с живота, без да се оплакват." - Едуард Бах\nФизически симптоми, които се повлияват: ниско кръвно, умора, потискане на функциите на кръвообращението при възрастни хора, сексуално изчерпване\n• Всичко ми изглежда безсмислено.\n• Аз съм фаталист.\n• Чувствам се напълно примирен в настоящата ситуация, въпреки че на другите не им се струва безизходно.\n• Изцяло съм загубил мотивация.\n• Отказал съм се от всякакво усилие, за да променя живота си.\n• Често не върша абсолютно нищо, не ми се работи и не съм доволен от нищо.\n• Нищо не ме радва и няма смисъл за мен.\n• Чувствам се като умрял.\n• Примирил съм се със съдбата си.\n• Отказал съм се от всякаква борба. ("Трябва да го преживея..", "Късно е да…")\n• Не мога повече и дори не искам да продължавам. Всичко е безсмислено.\n• Чувствам се безразличен и хронично уморен.\n• Изтощен съм, нямам енергия и денят ми минава в пълна апатия.\n38. WILLOW / SALIX VITELLINA / ПЛАЧЕЩА ВЪРБА / ВЪРБА - Цветето на съдбата\nОсновни симптоми: вътрешна ненавист, огорчение, мъка, горчивина, самосъжаление ("жертва на съдбата"), депресия, завист, омраза, негодувание, мрачност, раздразнителност, мърморене, вина, негодувание - чувства се жертва на съдбата; обзет е от огорчение, вътрешен яд и чувство за несправедливост, измъчен, не поема отговорност за своя живот, а приема, че нещо лошо отвън го наказва, неговото положение / състояние трябва да е по вина на някой друг, считат, че не са заслужили толкова голямо изпитание, има по-малък интерес и по-ниска активност към онези неща в живота, от които се е интересувал преди и които са му доставяли радост, не може да приеме успеха и щастието на другите, често мисли отрицателно и разрушително\n"За тези, които са страдали от нещастия или беди и им е трудно да ги приемат без оплаквания или негодувание, защото съдят за живота си по това колко успех им носи. Чувстват, че не са заслужили такава несправедливост и се огорчават от това." - Едуард Бах\nФизически симптоми, които се повлияват: гастрит, колит, лошо храносмилане, депресия\n• Често се питам: "Защо точно на мене?".\n• Чувствам се жертва на съдбата.\n• Завиждам на здравето на другите.\n• Предпочитам да преглътна яда си вместо да се карам.\n• Съдбата се отнася зле с мене.\n• Не мога да забравя никога злината, която ми сториха.\n• Толкова съм огорчен, че непрекъснато ми се въртят из главата ядни мисли.\n• Моят яд е по скоро саморазрушителен.\nRESCUE REMEDIE / СПАСИТЕЛНО ЛЕКАРСТВО - лекарство за първа помощ\nСпасителното лекарство е фантастично при спешни случаи, кризи, стресови и трудни ситуации във вашия живот като смърт, катастрофа, внезапни лоши новини, час при зъболекаря, вземане на изпит. Спасителното лекарство работи против страх, шок, стрес, паника или припадъци, които придружават тези ситуации и стимулира естествения оздравителен процес. Взема се веднага след стресова ситуация или очакване на такава, например кандидатстване.\n6. CHERRY PLUM / ДЖАНКА: срещу страха от загубване на контрол.\n9. CLEMATIS / ПОВЕТ: срещу тенденцията "да се оттегли", срещу чувството, че сме "някъде далеч", което често предхожда изпадането в безсъзнание.\n18. IMPATIENS / СЛАБОНОГА: срещу душевен стрес и напрежение.\n26. ROCK ROSE / ОБИКНОВЕН ЖЪЛТАК: срещу чувството на ужас и паника.\n29. STAR OF BETHLEHEM / ГАРВАНСКИ ЛУК: срещу уплаха и зашеметяване, както и като "интегратор на личността".